

Δράμα 7 Ιουνίου 2018

**ΔΕΛΤΙΟ ΤΥΠΟΥ**

**Νέα Δράση ΕΠΑνΕΚ:  «Ποιοτικός Εκσυγχρονισμός»**

Το Επιμελητήριο Δράμας ενημερώνει τα μέλη του Μεσαίου μεγέθους Επιχειρήσεις ότι το Υπουργείο Οικονομίας και Ανάπτυξης ανακοίνωσε την προκήρυξη της Δράσης του ΕΠΑνΕΚ (ΕΣΠΑ 2014-2020) «Ποιοτικός Εκσυγχρονισμός», με προϋπολογισμό 150 εκατ. €.

Η Δράση στοχεύει στη βελτίωση της ανταγωνιστικότητας των μεσαίων επιχειρήσεων, μέσα από επενδύσεις σε νέο παραγωγικό εξοπλισμό και υιοθέτηση συστημάτων τυποποίησης & πιστοποίησης.

Οι επιχειρήσεις δύνανται να υποβάλλουν επενδυτικά σχέδια συνολικού προϋπολογισμού από 50.000 – 400.000€ και το ποσοστό ενίσχυσης ανέρχεται στο 50%.

Η υποβολή αιτήσεων και δικαιολογητικών:

1. γίνεται ηλεκτρονικά στο: [https://www.ependyseis.gr](https://www.ependyseis.gr/mis/(S(vpeydfihlgnsgsjzndanat55))/System/Login.aspx?ReturnUrl=%2fmis%2fdefault.aspx)
2. ξεκινάει στις 27 Ιουνίου 2018 και ώρα 12:00 μμ

H πρόσκληση θα παραμείνει ανοικτή μέχρι εξαντλήσεως του προϋπολογισμού και το αργότερο μέχρι τη συμπλήρωση 18 μηνών από την αρχική δημοσίευση της.

Η διαδικασία της αξιολόγησης των επενδυτικών σχεδίων είναι άμεση και οι αιτήσεις αξιολογούνται με σειρά προτεραιότητας.

 Η Δράση συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) της Ευρωπαϊκής Ένωσης και από εθνικούς πόρους.

 Για κάθε πρόσθετη σχετική πληροφορία μπορείτε να απευθυνθείτε ή να ανατρέξετε:

· στο **Γραφείο Πληροφόρησης κοινού**: Λεωφ. Μεσογείων 56, Αθήνα (Δευτέρα - Παρασκευή από τις 8.00 πµ έως τις 5.00 µµ)

· στο **801 11 36 300** (από σταθερό, με αστική χρέωση) από  8.00 πμ έως  7.00 μμ

· στην **ιστοσελίδα** <http://www.antagonistikotita.gr/epanek/prokirixeis.asp?id=41&cs>=

· στην ιστοσελίδα [www.espa.gr](http://www.espa.gr/)

· στις σελίδες της ΕΥΔ ΕΠΑνΕΚ στα **κοινωνικά δίκτυα**:  [Facebook](https://www.facebook.com/espaepanek/" \t "_blank), [Twitter](https://twitter.com/espaepanek" \t "_blank), [LinkedΙn](https://www.linkedin.com/groups/5063337" \t "_blank), [youtube](https://www.youtube.com/user/infoepan2" \t "_blank) .

Μπορείτε επίσης να επικοινωνείτε με τον ΕΦΕΠΑΕ ([http://www.efepae.gr](http://www.efepae.gr/frontend/articles.php?cid=371&t=Etairoi)) και την Περιφερειακή Μονάδα του ΔΕΣΜΟΣ ΑΜ-Θ ([http://desm-os**.**gr](http://desm-os.gr)) καθώς επίσης καις το Επιμελητήριο Δράμας για ηλεκτρονική αποστολή του οδηγού του προγράμματος ή για οποιαδήποτε άλλη πληροφόρηση (<http://dramanet.gr>)

Στέφανος Γεωργιάδης

Πρόεδρος Επιμελητηρίου Δράμας